2018թ. յունիսի 24-ին Մոսկուայի Անարատ Յղութեան Կաթողիկէ Մայր Տաճարում տեղի ունեցաւ քահանայական ձեռնադրութիւն՝ ձեռամբ Հայաստանի, Վրաստանի, Ռուսաստանի և Արեւելեան Եւրոպայի հայ կաթողիկէների Առաջնորդ Արհ. Տ. Ռաֆայէլ Արքեպս. Մինասեանի և առընթերակայութեամբ Մոսկուայի ժողովրդապետ, Ռուսաստանի Առաջնորդական Փոխանորդ Գերհ. Հ. Պետրոս Ծ. Վրդ. Եսայեանի, Գերհ. Հ. Գառնիկ Ծ. Վրդ. Յովսէփեանի, Ռուսաստանի հայ կաթողիկէ համայնքներում ծառայող վարդապետներ Հոգշն. Հ. Սեդրակ Վրդ. Խիթարեանի, Հոգշն. Հ. Սերգեյ Վրդ. Բաբաջանեանի, ինչպէս նաև ներկայութեամբ Հ. Հովսեփ Վրդ. Պահէի, լատինածէս բարձրաստիճանն կաթողիկէ հոգևորականների՝ Աստանայի մետրոպոլիտ, արքեպիսկոպոս Թոմաշ Պետայի, Ռուսաստանում Պապական Առաքելական նուիրակ Արքեպիսկոպոս Չելեստինո Միլիորեի, Ռուսաստանում ՀՀ դեսպան Վարդան Տողանեանի: Սուրբ Պատարագի և Ձեռնադրութեան արարողութեանը սպասաւորում էին Լեհաստանում և Ղազախստանում սովորող հայ ճեմարանականները: